สหรัฐเตรียมออกบอนด์ 20 ปีหารายได้สนับสนุนมาตรการเยียวยาโควิด-19 - FINNOMENA
กระทรวงการคลังสหรัฐ เผย จะออกพันธบัตรอายุ 20 ปีงวดใหม่เพื่อนำรายได้มาสนับสนุนมาตรการของรัฐบาลสหรัฐในการเยียวยาภาคธุรกิจและประชาชนที่ได้รับผลกระทบจากการแพร่ระบาดของไวรัสโควิด-19
7 พ.ค. 2563

กระทรวงการคลังสหรัฐ เผย จะออกพันธบัตรอายุ 20 ปีงวดใหม่เพื่อนำรายได้มาสนับสนุนมาตรการของรัฐบาลสหรัฐในการเยียวยาภาคธุรกิจและประชาชนที่ได้รับผลกระทบจากการแพร่ระบาดของไวรัสโควิด-19
ทั้งนี้ กระทรวงการคลังจะทำการประมูลพันธบัตรอายุ 20 ปี วงเงิน 2 หมื่นล้านดอลลาร์ในวันที่ 20 พ.ค. รวมทั้งจะจำหน่ายพันธบัตรวงเงิน 1.7 หมื่นล้านดอลลาร์ทั้งในเดือนมิ.ย.และก.ค.
การประมูลพันธบัตรอายุ 20 ปีดังกล่าวถือเป็นครั้งแรกของกระทรวงการคลังสหรัฐนับตั้งแต่ช่วงทศวรรษ 1980
ขณะเดียวกัน กระทรวงจะทำการประมูลพันธบัตรอายุ 3 ปี วงเงิน 4.2 หมื่นล้านดอลลาร์ในเดือนนี้ และพันธบัตรอายุ 10 ปี วงเงิน 3.2 หมื่นล้านดอลลาร์ รวมทั้งพันธบัตรอายุ 30 ปี วงเงิน 2.2 หมื่นล้านดอลลาร์
อนึ่งการประกาศดังกล่าวมีขึ้น หลังจากที่กระทรวงการคลังเปิดเผยก่อนหน้านี้ว่า ทางกระทรวงจะออกพันธบัตรในวงเงินสูงเป็นประวัติการณ์ถึง 3 ล้านล้านดอลลาร์ในไตรมาสนี้
ที่มา : https://www.cnbc.com/2020/05/06/treasury-yields-rise-with-us-china-tensions-state-reopening-efforts-in-focus.html
แท็ก:
แชร์บทความ: